stanford-oval/wikipedia huggingface dataset:
סיר בוסני

| --- | --- |

 
 מאכלים
 סוג:  צלי קדירה, מזון 
 מוצא:  בוסניה והרצגובינה 
 מרכיבים עיקריים:  בשר, תפוח אדמה, גזר, mutton, בשר בקר, שום 
 
סיר בוסני (בבוסנית: Bosanski lonac) הוא תבשיל בוסני, מומחיות קולינרית בוסנית מוערכת בשל טעמו העשיר וגמישותו. מתכוני סיר בוסני משתנים מאוד בהתאם להעדפה אישית ואזורית, אך המרכיבים העיקריים כוללים בדרך כלל בשר וירקות חתוכים. ניתן להשתמש בבשר מעורב במנה. הנזיד תואר כמאכל לאומי של בוסניה והרצגובינה.
מאפיינים

סיר בוסני נמצא על שולחנות העשירים והעניים כאחד במשך מאות שנים. העשירים הכינו את המנה עם יותר בשר ושאר מרכיבים יקרים, בעוד העניים השתמשו במה שהיה זמין. מרכיבים אופייניים הם בשר בקרבשר כבש, כרוב, תפוחי אדמה, עגבניות, גזר, פטרוזיליה, שום וגרגרי פלפל שחור (שלמים, לא טחונים). ניתן להשתמש בירקות או בשרים רבים ושונים. ה"בוסנסקי לונאק" מוכן על ידי שכבות בשר וירקות (שכבות בשר וירקות מתחלפות עד שהסיר מתמלא) לתוך סיר עמוק, ולאחר מכן הוספת 1–2 ד"ל מים. המרכיבים נחתכים בדרך כלל לחתיכות גדולות ולא קצוצים דק או טחונים.
במקור, בוסנסקי לונאק נוצר בסירי קרמיקה ובושל באח או בבור באדמה. כיום, עם הירידה בזמינותם של קמינים לבישול, טבחים רבים משתמשים בסיר רגיל ובכיריים של מטבח.
ראו גם

נזיד בשר אירי
הערות שוליים

↑  Albala, K. (2011). Food Cultures of the World Encyclopedia. Food Cultures of the World Encyclopedia. Greenwood. p. 53. ISBN 978-0-313-37626-9. נבדק ב-9 בינואר 2017. {{cite book}}:  (עזרה)
↑  Wright, C. (2012). The Best Stews in the World: 300 Satisfying One-Dish Dinners, from Chilis and Gumbos to Curries and Cassoulet. Harvard Common Press. p. 360. ISBN 978-1-55832-747-4. נבדק ב-9 בינואר 2017. {{cite book}}:  (עזרה)
1 2  Bosnia and Herzegovina Doing Business for Everyone Guide - Practical Information and Contacts. International Business Publications USA. 2012. p. 221. ISBN 978-1-4387-7171-7. נבדק ב-9 בינואר 2017. {{cite book}}:  (עזרה)
↑  Dale, R. (2000). The Wordsworth Dictionary of Culinary & Menu Terms. Reference Library. Wordsworth. p. 55. ISBN 978-1-84022-300-2. נבדק ב-9 בינואר 2017. {{cite book}}:  (עזרה)
↑  Walker, F.A. (2006). Black Island: Memories from the Adriatic. Vanguard. p. 140. ISBN 978-1-84386-288-8. נבדק ב-9 בינואר 2017. {{cite book}}:  (עזרה)
↑  Long, L.M. (2015). Ethnic American Food Today: A Cultural Encyclopedia. Ethnic American Food Today. Rowman & Littlefield Publishers. p. 79. ISBN 978-1-4422-2731-6. נבדק ב-9 בינואר 2017. {{cite book}}:  (עזרה)
סולט סקיוריטי

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

 נתונים כלליים
 סוג:  חברה פרטית
 מייסדים:  רועי אליהו, מייקל ניקוסיה
 תקופת הפעילות:  דצמבר 2015 – הווה (כ־8 שנים) 
 מיקום המטה:  תל אביב-יפו 
 משרד ראשי:  תל אביב
 מוצרים עיקריים:  תוכנה לאבטחת ממשקי תכנות יישומים
 מנכ"ל:  רועי אליהו
 אנשי מפתח:  מנהל תפעול ראשי: מייקל ניקוסיה
  
 salt.security
 
סולט סקיוריטי בע"מ היא חברת תוכנה ישראלית העוסקת באבטחת ממשקי תכנות יישומים (API).
היסטוריה

החברה הוקמה בדצמבר 2015 על ידי רועי אליהו (מנכ"ל החברה) ומייקל ניקוסיה (מנהל תפעול ראשי). מטה החברה שוכן במגדלי אלון בתל אביב-יפו.
החברה עוסקת באבטחת ממשקי תכנות יישומים (API). התוכנה של החברה קרויה API Context Engine (ACE) Architecture. התוכנה אוספת, ללא התקנת תוכנה (Agentless data collection), מידע על כל ה-API המשמשים את הארגון, מנתחת אותו בכלים של למידת מכונה ומזהה חריגות בשימוש ב-API לשם עצירת מתקפות דרכם. התוכנה מספקת מידע גם בשלב הפיתוח של API חדש, לשם שיפור בטיחותו. לדברי החברה, הפתרון שלה נותן מענה לשלל איומים שהגנת WAF אינה מגנה מפניהם.
היסטוריה > גיוס הון

בינואר 2019 גייסה החברה 10 מיליון דולר, בין השאר ממריוס נכט.
ביוני 2020 גייסה החברה 20 מיליון דולר.
בדצמבר 2020 גייסה החברה 30 מיליון דולר.
במאי 2021 גייסה החברה 70 מיליון דולר.
בפברואר 2022 גייסה החברה 140 מיליון דולר לפי שווי של 1.4 מיליארד דולר, ובכך הפכה לחד-קרן. את הגיוס הובילה CapitalG (אנ') קרן הון סיכון של אלפאבית.
ראו גם

נוניים גייט - חברה ישראלית העוסקת אף היא באבטחת ממשקי תכנות יישומים.
הערות שוליים

↑  Context-based security for all your APIs, Salt Security
↑  עידן בן טובים, ‏מייסד צ’ק פוינט ו-Y Combinator משקיעים 10 מיליון דולר בסטארטאפ ישראלי, באתר Geektime‏, 29 בינואר 2019
↑  עידן בן טובים, ‏מריוס נכט בפנים: Salt Security גייסה 20 מיליון דולר, באתר Geektime‏, 16 ביוני 2020
↑  אושרי אלקסלסי, ‏”נהפוך לחד-קרן תוך שנתיים-שלוש”: Salt Security גייסה עוד 30 מיליון דולר, באתר Geektime‏, 8 בדצמבר 2020
↑  יניב אביטל, ‏הסטארטאפ שגייס 120 מיליון דולר בפחות משנה: ”התאמצנו להדוף עניין ממשקיעים שרצו להיפגש”, באתר Geektime‏, 26 במאי 2021
↑  מאיר אורבך, סולט סקיוריטי גייסה 140 מיליון דולר לפי שווי של 1.4 מיליארד דולר, באתר כלכליסט, 10 בפברואר 2022;
אושרי אלקסלסי, ‏המנכ”ל אמר שתוך 3 שנים הם יהפכו ליוניקורן. בזכות גוגל זה קרה תוך שנה, באתר Geektime‏, 10 בפברואר 2022
סיקס פלאגס מג'יק מאונטיין

| --- | --- |

 מיקום:  ולנסיה, ארצות הברית
 תאריך פתיחה:  1971 
 קואורדינטות:  34°25′26″N 118°35′49″W﻿ / ﻿34.4238°N 118.597°W﻿ / 34.4238; -118.597
 אתר רשמי
  (למפת לוס אנג'לס מוגדלת) סיקס פלאגס מג'יק מאונטיין(למפת לוס אנג'לס רגילה) סיקס פלאגס מג'יק מאונטיין
 
מראה הפארק
רכבת הרים הפוכה
מתקני הפארק

הכניסה לפארק
מראה הפארק
סיקס פלאגס מג'יק מאונטיין הוא פארק שעשועים של רשת סיקס פלאגס בקליפורניה, ארצות הברית, מעט צפונית לעיר לוס אנג'לס. הפארק נפתח ב-29 במאי 1971 בשם "מג'יק מאונטיין" ונרכש בשנת 1979 בידי הרשת שצירפה את שמה לשם הפארק. הפארק כולל 41[דרוש מקור] מתקנים ואטרקציות, מדורגים על פי רמת ה"אקסטרים" שלהם.
מרבית האטרקציות הן רכבות הרים בדרגות שונות, אולם ניתן למצוא בפארק גם מתקנים סולידיים יותר, כגון קרוסלה, מגדל תצפית, ואחרים. בפארק ניתן למצוא גם מסעדות, חנויות מזכרות, ודוכני משחקים. בצמוד לפארק נמצא פארק המים "הוריקן הארבור".
מתקנים ברמת ריגוש גבוהה

נקמתו של איש החידות : רכבת הרים בה הנסיעה מתבצעת בעמידה והיא הגדולה מסוג זה בעולם. הרכבת מבצעת 6 היפוכים.
באטמן-הנסיעה: רכבת הרים שנבנתה על בסיס הסרט "באטמן", ובה הרוכבים יושבים באוויר ללא רצפה מתחת לרגליהם כאשר הם מבצעים 5 היפוכים.
סופרמן-הבריחה מקריפטון: בין הרכבות הגבוהות ביותר בעולם, הרכבת עולה אחורנית לקצה המגדל וחוזרת בחזרה.
גוליית: רכבת הרים גדולה ומרכזית בפארק העולה לגובה של יותר מ-60 מטרים ויורדת במהירות רבה.
סקרים!: רכבת הרים הבנויה במגרש חנייה, בה הנוסעים יושבים מעל למסילה ללא רצפה לרגליהם, כאשר הם מבצעים 7 היפוכים שונים באוויר.
טאטסו: רכבת הרים מסוג "רכבת מעופפת" המתבצעת בשכיבה על הבטן באוויר הפתוח ומבצעת מספר היפוכים. רכבת זו היא הגבוהה, המהירה והארוכה ביותר בעולם מסוגה.
וייפר: רכבת הרים הפועלת מעל ל-25 שנים ובעלת 7 היפוכים בגובה רב.
X2: רכבת ההרים המשלבת אלמנטים ייחודיים המשתלבים לתחושה של 5 ממדים. בעולם קיימות עוד מספר רכבות כמעט זהות לזו וזאת היא הראשונה מסוג זה (בעבר נקראה X ולא כללה את המימד החמישי)
פול טרוטל: רכבת הרים בעלת אחד מהלופים האנכיים הגבוהים בעולם וכוללת 2 שיגורים.
לקס לות'ר-נפילת האבדון: מתקן "מגדל נפילה חופשית" המעלה את הנוסעים אל קצה הרכבת "סופרמן" ומוריד אותם במהירות רבה, עד לשנת 2014 היה זה הגבוה ביותר בעולם מסוגו.
טוויסטד קולוסוס: רכבת "היברידית" וחדשה לשנת 2015, המבצעת 2 היפוכים ומקורה הרכבת "קולוסוס" שנסגרה לאחר שרפה ועמדה בדיוק במקומה. את רכבת זו בנתה חברת "אר.אם.סי" אשר בונה ומשפצת עשרות רכבות עץ בעולם.
מהפכה: רכבת שנפתחה בשלהי שנות ה-70 והיא בעלת היפוך אחד (ובין הראשונים בעולם) בשנת 2016 הרכבת שופצה, נצבעה מחדש וקרונותיה הוחלפו, וכעת הנוסעים חובשים משקפי מציאות מדומה במהלך הנסיעה, כך שבזמן שהם נוסעים הם יכולים לחוות את הנסיעה באופן שונה ומיוחד.
דר דביל: מתקן מסוג "סקיי קוסטר" בו הנוסעים נזרקים מגובה רב כאשר הם קשורים ביחד (אטרקציה בתשלום נוסף).
קרייזאנטי: מתקן פריסבי מתנדנד ומסתובב (חדש לשנת 2018).
מרוץ החוף המערבי: רכבת הרים כפולה חדשה שתיפתח ב-2019.
מתקנים ברמת ריגוש מתונה.

רוד ראנר אקספרס : רכבת הרים לכל המשפחה, הכוללת תפאורה סביב הדמות רוד-ראנר.
בוקניר: ספינת פירטים מתנדנדת.
גולד ראשר: רכבת ההרים הישנה ביותר בפארק, המסתובבת סביב ההר המרכזי בפארק.
גרינדר גרינווץ': מתקן המסתובב במהירות והופך לאנכי.
ג'ט סטרים: מגלשות מים בה מתגלשים על סירות גומי קטנות.
נינג'ה: רכבת הרים התלויה מתחת למסילה, בה לקרונות יש יכולת לנוע לצדדים.
סאנד בלאסטרס: מכוניות מתנגשות.
סקראמבלר: מתקן מסתובב.
אפוקליפסה: רכבת הרים מעץ, שבעבר כללה אפקטים של אש ועשן.
סוושבאקלר: כיסאות מעופפים.
טיידל ווייב: מתקן סירות מים.
מתקנים ברמת ריגוש נמוכה

קניון בלאסטר: רכבת הרים המיועדת לילדים קטנים בעיקר.
צייקלון 500: מסלול קארטינג
דאפיס אדוונצ'ר טור: מתקן המשלב נסיעה מדומה באוטובוס תיירים.
אלמרס ווט'ר בלונס: מתקן סיבובי ממנו נשקף נוף.
פוגהורן לגהורן'ס בארן אנד ריילוויי: נסיעה ברכבת.
גרנד קרוסל: סחרחרת סוסים.
מרי מלודיס קרוסל: סחרחרת סוסים מוזיקלית.
מסיבת תה: מתקן בו הרוכבים יושבים בתוך כוסות תה גדולות ומסתובבות.
רורינג ראפידס: רכבת הרים הכוללת מים.
סקיי טאוור: מגדל תצפית המתנשא מעל הפארק.
סילבסטר: מתקן המקפיץ את רוכביו גבוה מעל הקרקע.
טאז טראקינג: רכיבה על טרקטור.
לוני טונס לודג': אזור לילדים הכולל מגלשות ואטרקציות נוספות.
טוויניס אסקייפ: צפייה בסרטי ילדים.
יוסמיטי סאמס פלייט סקול: מתקן "מטוסים" מסתובב בו הרוכב יכול להגביה ולהנמיך עצמו כרצונו.
מאג'יק פלאייר: רכבת הרים קטנה לילדים קטנים בלבד. למעשה רכבת זו כבר עובדת כ-70 שנה (בפארק כ-45 שנה מפני שהועברה מפארק אחר)
המרוץ של ספידי גונזאלס: עוד רכבת הרים לילדים (הרביעית והחדשה מבין ה4)
בין המתקנים שנסגרו בפארק

דז'ה וו: רכבת הרים בה הנוסעים תלויים מתחת למסילה, בה הרכבת עושה את המסלול קדימה ואחורנית וכן עולה לזווית 90 מעלות.
סייקלון: רכבת הרים מעץ, העתק של רכבת הציקלון בקוני איילנד שבניו יורק. הרכבת נסגרה ב-2006 (יש שטוענים כי הנסיעה הייתה לא נעימה) ורכבת העץ "אפוקליפסה" החליפה אותה.
פלאשבק: רכבת הרים מיוחדת במינה שלמעשה פעלה ב־3 פארקי סיקס פלאגס שונים. הרכבת הפסיקה לפעול בשנת 2003 ופורקה לגמרי רק 4 שנים לאחר מכן.
שוק-וויב: רכבת הרים בעמידה, הראשונה בפארק מסוג זה (כיום אחת אחרת פועלת בפארק והיא הגדולה ביותר מסוג זה). שהועברה למספר פארקים מהרשת ולבסוף נסגרה כאשר סגרו את הפארק "אסטרו וורלד" בו שכנה, בשנת 2005.
גרין לאנטרן-טיסה ראשונה: רכבת הרים מסוג "זאקספין" בה הקרונות נמצאים בצד המסילה, ויש להם יכולת להתהפך תוך כדי נסיעה. המתקן פורק לאחרונה מהפארק והותקן בפארק אחר של הרשת במונטריאול.
התמצאות בפארק

רכבת חינמית של הפארק מובילה את המבקרים מאזור החניה לכניסה לפארק וחזרה.
כרטיסים ניתן לרכוש במקום או מראש באינטרנט.
בכניסה לפארק ניתן לקבל מפה הכוללת פירוט של המתקנים, המסעדות, מיקומי השירותים, ועוד. כמו כן בכניסה לפארק נמצאים לוקרים לשמירת חפצים (בתשלום נוסף), וכן ניתן לרכוש כרטיס מעבר מהיר (פלאש פאס) איתו ניתן לקצר ולדלג על התורים הארוכים המשתרכים במקום בדרך כלל.
ליד כל מתקן שאינו מאפשר כניסה עם חפצים אישיים קיים אזור לוקרים נוסף (בתשלום).
ראו גם

סיקס פלאגס, פארק שעשועים, רכבת הרים
ראו גם > פארקים נוספים של הרשת

סיקס פלאגס מג'יק מאונטיין, לוס אנג'לס, קליפורניה
סיקס פלאגס דיסקברי קינגדום, ליד סן פרנסיסקו, קליפורניה
סיקס פלאגס אובר ג'ורג'יה, אטלנטה, ג'ורג'יה
סיקס פלאגס גרייט אמריקה, שיקגו, אילינוי
סיקס פלאגס קנטקי קינגדום, לואיוויל, קנטקי
סיקס פלאגס אמריקה, בולטימור/וושינגטון די. סי., מרילנד
סיקס פלאגס סנט לואיס, יוריקה, מיזורי
סיקס פלאגס גרייט אדוונצ'ר, ג'קסון, ניו ג'רזי
גרייט אסקייפ, לייק ג'ורג', ניו יורק
סיקס פלאגס ניו אינגלנד, ספרינגפילד, מסצ'וסטס
סיקס פלאגס אובר טקסס, ארלינגטון, טקסס
סיקס פלאגס פיאסטה טקסס, סן אנטוניו, טקסס
לה רונדה, מונטריאול, קנדה
סיקס פלאגס מקסיקו, מקסיקו סיטי, מקסיקו
סולטאן

ערך זה עוסק בתואר של שליט מוסלמי. אם התכוונתם למשמעות אחרת, ראו .
סוּלְטַאן (או שׂוּלטַן, בערבית: سلطان, תעתיק מדויק: סֻלְטַאן) הוא תואר של שליט מוסלמי.
מקור המושג

המילה סולטאן נגזרת מהשורש הערבי ס-ל-ט (מקביל לשורש העברי שׁ-ל-ט כבמילים שׁליט, שׁלטון).
בתקופת השפל של הח'ליפות העבאסית, בעיקר מימי הח'ליפה אל-מעתצם באללה (833–842) ואילך, החלו הטורקים להשתלב באימפריה המוסלמית, בתחילה כעבדים (ממלוכּים) ומאוחר יותר בחדירת שבטים שלמים (הסלג'וקים). הטורקים תפסו עמדות בכירות בצבא עד שהח'ליפה כבר היה תלוי בהם, וכך נעשו הח'ליפים למושלים נומינליים, כאשר למעשה שלטו ראשי הצבא הטורקיים.
הח'ליפה אלקאים (1031–1075), נשלט בבגדאד על ידי הבויהים, וכאשר הגיעו הסלג'וקים בשנת 1055 לבגדאד, הם שחררו את הח'ליפה ובתמורה הוא העניק להם תוארי אצולה שונים. השליט הסלג'וקי טוגריל, שעמד בראש הצבא שכבש את בגדד, נטל לעצמו את התואר סולטאן, ובכך נעשה שליט חילוני בעל סמכויות צבאיות ומנהלתיות, לצד הח'ליפה שמעתה הפך לשליט בעל סמכויות דתיות בלבד.
סולטאנים בני ימינו

עומאן (סולטנות עומאן) - בראש המדינה עומד סולטאן.
ברוניי (אומת ברוניי, משכן השלום) - בראש המדינה עומד סולטאן.
אינדונזיה - בראש המחוז המיוחד יוגיאקרטה עומד סולטאן.
מלזיה - בראש שבע מדינות המרכיבות את מזרח מלזיה (ג'והור, טרנגנו, סלנגור, פהנג, פרק, קדה וקלנטן) עומדים סולטאנים.
ערב הסעודית - למרות שהוא ידוע בתור מלך, שליט ערב הסעודית הוא באופן רשמי סולטאן.
סולטאנים בעבר

שליטי האימפריה העות'מאנית נשאו תואר זה.
ראו גם

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  אימאם  ביי |  וזיר  נסיך |  אמיר  פאשא |  שאה  שייח' |  סייד |  |  |  |
סוגיה

"קושיא בתלמוד", ציור מאת קרל שלייכר, בערך 1870 שבו הדמויות מקיימות דיון
סוגיה או באיות המקורי סוגיא היא מילה נרדפת לדיון, וכינוי לנידון תלמודי הכולל את המשא ומתן בגמרא, ולעיתים גם את הספרות הנוספת שנכתבה עליו. במשמעותה הרחבה היא משמשת בשפה העברית לציון כל נושא או בעיה העומדים לדיון.
אטימולוגיה

מקור המילה 'סוגיה' הוא מהשורש 'סגי' שפירושה בארמית הלך. גם היום נפוצה המילה 'מהלך' או 'דרך' כשמשמעות הדברים הבנה בסוגיה.
השימוש המקורי במילה היה בהקשר תלמודי, ומשמעותה הייתה: דיון מקיף – בעיקר בתלמוד הבבלי או הירושלמי.
שימוש במושג

מכיוון שהתלמוד לא מחולק לפרקים או לסעיפים אלא מבוסס על חלוקת המשנה, והדיונים השונים בגמרא (ה'שקלא וטריא') יכולים להתארך מאוד או לסטות מהנושא הראשוני, נוצר המושג 'סוגיא' שמגדיר כל דיון או נושא בפני עצמו.
סוגיא כוללת גם את התוספות המאוחרות יותר לנדון, כגון דברי הראשונים והאחרונים על הסוגיא התלמודית, עד לדיון ההלכתי בנושא הנדון.
ישנה דרך לימוד, המקובלת בעיקר בחלק מהישיבות והכוללים, שבה במקום ללמוד גמרא כסדרה, לומדים רק סוגיא מוגדרת אחת, כשבמקביל מעיינים במקומות אחרים בגמרא או בספרים אחרים, הנוגעים לאותה סוגיה. (צורה זו היא אחת מצורות ה"עיון").
כיום נפוץ גם השימוש במילה בהשאלה, לתאר נושא בעל מורכבות או המצוי במחלוקת.
סוגיות ידועות

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: יש להוסיף עוד סוגיות מסדרים נוספים להשלמת התמונה.
ישנן סוגיות מפורסמות וידועות שאף ידועות בשמותיהן. ביניהן ניתן למנות את הסוגיות שלהלן:
סוגיות ידועות > סוגיות כלליות

קניין פירות כקניין הגוף - סוגיה העוסקת בקניין פירות הבעל בנכסי האישה, הסוגיה דנה האם נחשב שגוף הקרקע קנוי לבעל. סוגיה זו מופיעה פעמים רבות בתלמוד.
סוגיות ידועות > סוגיות ידועות בסדר מועד

מחיצה תלויה סוגיה העוסקת בדין מחיצה שתלויה ועומדת באוויר, ואינה צמודה לקרקע במרחק של למעלה משלושה טפחים. מחיצה כזו נחשבת לגרועה הלכתית, ומועילה רק באופנים מסוימים השנויים במחלוקת בסוגיה בין חכמי המשנה והתלמוד.
סוגיות ידועות > סוגיות ידועות בסדר נשים

מי שהיה נשוי שלוש נשים - סוגיה מורכבת בדיני חלוקת ירושה, כאשר ישנם כמה נושים, ואין בעיזבון עבור כולם. סוגיה זו העסיקה אף חוקרים שונים שהציעו פתרונות שונים. (ישראל אומן ומיכאל משלר הציעו פתרון המתבסס על תורת המשחקים המודרנית).
עני המהפך בחררה - סוגיה העוסקת באדם שמחזר אחר חפץ מסוים, האם חברו יכול להקדימו. סוגיה זו והרעיון המוסרי שלה משליכים רבות על נושאים שונים בחיי היום יום, ואף היא כקודמותיה העסיקה את הראשונים והאחרונים שהאריכו בה רבות בספריהם.
סוגיות ידועות > סוגיות ידועות בסדר נזיקין

זה נהנה וזה לא חסר - סוגיה העוסקת במקרה בו אדם נהנה מנכסי חברו או ממעשיו, אך חברו אינו ניזוק או מפסיד מכך דבר.
אשו משום חציו - סוגיה העוסקת בטעם החיוב של אב הנזיקין אש. מסקנת הסוגיה היא, ש"אישו משום חציו" - התפשטות האש נחשבת לתוצאה ישירה מההצתה והיא באחריותו הישירה של המצית.
עביד איניש דינא לנפשיה - סוגיה העוסקת בשאלה האם אדם יכול ליטול את החוק לידיו.
שניים אוחזין בטלית - סוגיה הפותחת את מסכת בבא מציעא ועוסקת במקרה של ויכוח בבעלות על מציאה, והדרכים להכריע את הוויכוח.
תקפו כהן - סוגיה העוסקת במקרה של ספק במתנות כהונה, והיא אוגדת בתוכה את דיני ספקות בדיני ממונות. לימוד סוגיה זו נמשכת בישיבות ובכוללים שבועות רבים. נתחברו עליה ספרים שונים כגון ספר תקפו כהן של הרב שבתי כהן, ספר קונטרס הספיקות, סימנים רבים בספר קצות החושן ובספר שערי יושר לרבי שמעון שקופ, ועוד רבים.
ייאוש שלא מדעת - סוגיה העוסקת בעיקרה בדיני השבת אבידה, כאשר בעל החפץ לא ידע שאבד ממנו החפץ, אך ברור לכל כי אילו היה יודע היה מתייאש. הסוגיה משליכה לנושאים רבים ושונים, שהפוסקים דנים בהם האם יש לדמותם להשבת אבדה או לא. אף סוגיה זו נלמדת במשך שבועות רבים בישיבות ובכוללים ונידונה רבות בספרי האחרונים.
נסכא דרבי אבא - סוגיה העוסקת בתסבוכת משפטית שאירעה במקרה מסוים בו לא נמצא פסק דין מתאים, בעקבות בעיות שונות שבפסקים האפשריים, מה שמוביל למבוי סתום. הנידון מוביל את רבי אבא לכלל "שכל המחויב שבועה שאינו יכול להישבע, משלם".
כל דאלים גבר - סוגיה העוסקת ביחס למקרים שבהם אין כל דרך לבית הדין לברר את האמת, כאשר במקרים מסוימים הדין הוא כל דאלים גבר.
סוגיות ידועות > שמעתא

כמקבילה לסוגיה, רווח גם המושג 'שמעתתא' או שמעתא', שפירושה המילולי הוא 'שמועה', כשהכוונה להלכה או מאמר, בדרך כלל כניגוד ל'דברי אגדה'. כך למשל הובא בתלמוד שרבינא ורב אדא בר מתנה נכנסו לבית המדרש מפני הגשמים שיורדים בחוץ, על שאף שאין להיכנס לצורך כך לבית כנסת, באומרם שנכנסו משום ש"שמעתתא בעי צילותא" - שלימוד צריך להיעשות בניחותא ובדעה צלולה.
רבי אריה לייב הלר קרא לספרו בשם 'שב שמעתתא', מאחר שהספר סובב סביב שבע 'שמועות' - סוגיות, הלכתית.
כך גם המונח 'אסוקי שמעתא אליבא דהלכתא' פירושו להסיק מהשמועה, סוגיה, דינים להלכה.
לעיתים המנוח שמעתתא כוונתו דברי אמוראים בשם רבם, בניגוד לדברי תנאים שהובאו במשנה.
ראו גם

דרכי לימוד התלמוד
הערות שוליים

↑  לדוגמה תלמוד בבלי, מסכת עבודה זרה, דף נ"ח, עמוד א' ”אקפן נחמני שמעתתא ומתניתא דאסיר”. ראו בפורטל הדף היומי.
סידני פולאק

| --- | --- |

 לידה:  1 ביולי 1934 לפאייט, אינדיאנה, ארצות הברית 
 פטירה:  26 במאי 2008 (בגיל 73) פסיפיק פליסיידס, ארצות הברית 
 שם לידה:  Sydney Irwin Pollack 
 סוגה מועדפת:  דרמה
 מדינה:  ארצות הברית 
 תקופת הפעילות:  1950–2008 (כ־58 שנים) 
 מקום לימודים:  בית הספר לתאטרון נייברהוד פלייהאוס  בית הספר למשחק סטלה אדלר 
 צאצאים:  Rachel Pollack 
 מספר צאצאים:  3 
 פרסים והוקרה:  פרס גלובוס הזהב לסרט הטוב ביותר - דרמה (1985)  פרס המצלמה בפסטיבל הסרטים הבינלאומי בברלין (1986)  פרס אוסקר לסרט הטוב ביותר (1986)  פרס אוסקר לבמאי הטוב ביותר (1986)  פרס אמי לבימוי הטוב ביותר בסדרת דרמה (1966)  פרס מועצת ביקורת הקולנוע האמריקנית לסרט הטוב ביותר 
 פרופיל ב-IMDb
 
סידני פולאק (באנגלית: Sydney Pollack; ‏1 ביולי 1934 – 26 במאי 2008) היה במאי, מפיק ושחקן קולנוע אמריקני-יהודי. פולאק זכה בפרס אוסקר על בימוי הסרט "זיכרונות מאפריקה" ב-1985.
ביוגרפיה

נולד בקיץ 1934 בלאפאייט שבאינדיאנה לזוג מהגרים יהודים מאוקראינה, רבקה (מילר) ודויד פולאק. בגיל 18 החל ללמוד משחק ובשנים 1952–1954 למד תיאטרון בניו יורק. החל את הקריירה כשחקן תיאטרון בשנות ה-50. בתחילת שנות ה-60 היה לבמאי טלוויזיה מצליח ואף זכה בפרס אמי על בימוי הסדרה "בוב הופ מציג את תיאטרון קרייזלר". פולאק, שהיה גם פסנתרן ג'אז, נכנס לתעשיית הקולנוע כשחקן בדרמת המלחמה "מאחורי קווי האויב" (1962), כשלצידו שחקן צעיר נוסף שזו הופעתו הראשונה בקולנוע – רוברט רדפורד. השניים הפכו לחברים קרובים מאוד וכאן החל שיתוף פעולה פורה בין השניים, כשפולאק מביים ורדפורד מככב בחמישה מסרטיו.
את סרטו הראשון The Slender Thread ("החוט הדק") ביים פולאק ב-1965. ב-1966 ביים את This Property Is Condemned ("בית זה עומד להיהרס") עם נטלי ווד וחברו רוברט רדפורד. סרטו השישי "הם יורים גם בסוסים" (1969) זיכה אותו בשבחים רבים ובמועמדות ראשונה לאוסקר.
בשנות ה-70 חזר לביים את חברו רוברט רדפורד בארבעה סרטים: "ג'רמיה ג'ונסון" (1972) "כך היינו" (1973) לצדה של ברברה סטרייסנד, "שלושת ימי הקונדור" (1975) ו"הפרש החשמלי" (1979) לצדה של ג'יין פונדה וביים את רדפורד שוב ב-1985 בסרט "זכרונות מאפריקה" לצדה של מריל סטריפ וגם ב"הוואנה" (1990).
בשנות ה-80 זכה פולאק בשני פרסי אוסקר, על סרטיו "טוטסי" (1982) ו"זכרונות מאפריקה" (1985).
כמפיק

פולאק הוא גם מפיק פורה, אשר משנת 1974 הפיק את כל הסרטים אותם ביים, אך הוא גם הפיק סרטים של אחרים, כדוגמת:
"אלף האורות של ניו יורק" (1988)
"נערי בייקר המופלאים" (1989)
"בחזקת חף מפשע" (1990)
"כשגבר אוהב אישה" (1990), עם סוזן סרנדון
"רצח מן העבר" (1991), של קנת בראנה
"לחפש את בובי פישר" (1993)
"זיכרון בדם קר" (1993), עם דניס קווייד
"על תבונה ורגישות" (1995)
"דלתות מסתובבות" (1998) – פרס באפט"א לקולנוע
"הכישרון של מר ריפלי" (1999)
"ראש בראש" (2001)
"משחקים מפתים" (2001), עם ניקול קידמן
"אייריס וג'ון" (2001)
"שמיים" (2002), עם קייט בלאנשט
"האמריקני השקט" (2002), עם מייקל קיין
"קולד מאונטן" (2003), עם ג'וד לאו, ניקול קידמן, רנה זלווגר
"תבערה" (2006), עם טים רובינס
"פריצה וכניסה" (2006)
"מייקל קלייטון" (2007), בו גם שיחק לצד ג'ורג' קלוני
כשחקן

מאז שהחל לביים הופיע פולאק בקולנוע כשחקן רק בסרט אחד, "טוטסי", בו גילם את הסוכן של דסטין הופמן. אך ב-1992 חזר לשחק בסרטים, כשהופיע בסרטו של רוברט אלטמן, "השחקן". באותה שנה כיכב גם בסרטו של וודי אלן, "בעלים ונשים". וכמו כן הופיע גם בסרטים "תביעה אזרחית" (1998), לצד ג'ון טרבולטה, בסרטו שלו, "אהבה מקרית" (1999) וביצירתו של סטנלי קובריק, "עיניים עצומות לרווחה", מאותה שנה. הופעותיו בשנות האלפיים מסתכמות בתפקיד במותחן "משנים כיוון" (2002), בדרמה "מייקל קלייטון" (2007) ובתפקיד אורח בסיטקום "ויל וגרייס", למשך ארבעה פרקים. כמו כן השתתף בעונה האחרונה של סדרת הטלוויזיה "הסופרנוס", בה שיחק רופא שרצח את אשתו.
הסרט האחרון בו השתתף כשחקן היה "ארוס עליה" משנת 2008, בכיכובו של פטריק דמפסי. פולאק נפטר טרם סיום ההכנה של הסרט ולכן, על-פי הכיתוב בסוף הכתוביות של הסרט, הוא הוקדש לזכרו.
סידני פרסטון אוסבורן

סידני פרסטון אוסבורן (באנגלית: Sidney Preston Osborn;‏ 17 במאי 1884 –  25 במאי 1948) היה פוליטיקאי אמריקאי מאריזונה, איש המפלגה הדמוקרטית, שכיהן כמזכיר המדינה הראשון של אריזונה בשנים 1912–1919, וכמושל אריזונה השביעי משנת 1941 ועד מותו. נכון להיום הוא מושל אריזונה היחידי שנבחר לארבע תקופות כהונה רצופות (עד 1968 כיהנו מושלי אריזונה בתקופות כהונה של שנתיים ללא הגבלת כהונה, כאשר אז שונה משך תקופת כהונת המושל לארבע שנים, וב-1992 הוטלה הגבלת כהונה של לא יותר משתי תקופות כהונה רצופות). לאחר תומאס אדוארד קמפבל, אוסבורן הוא מושל אריזונה השני שנולד על אדמתה.
ראשית חייו

סידני פרסטון אוסבורן נולד בפיניקס, טריטוריית אריזונה. ב-1898 הוא עבד כעוזר פרלמנטרי זוטר (Page), תפקיד שהיה שמור לנערים בחופשת הלימודים, בבית המחוקקים של הטריטוריה, ובשנים 1903–1905 כמזכירו של נציג הטריטוריה לקונגרס של ארצות הברית ג'ון פרנק וילסון. לזמן מה עבד אוסבורן כעיתונאי וכעורך עיתון. ב-1910 הוא שימש כנציג לוועידת החוקה של אריזונה.
קריירה פוליטית

אל על פי שנבחר שלוש פעמים רצופות כמזכיר המדינה של אריזונה בהפרשי קולות גדולים במהלך העשור השני של המאה ה-20, נחל אוסבורן הצלחה פוליטית מועטה במשך שני העשורים הבאים. הוא נוצח בבחירות המקדימות של המפלגה הדמוקרטית למשרת המושל של 1924, באלו של 1938, ובבחירות המקדימות לסנאט של ארצות הברית מול הנרי פ. אשרסט ב-1934. אף על פי שב-1940 הוא ניצח בבחירות המקדימות למשרת המושל בהפרש קטן יחסית, בבחירות הכלליות של אותה שנה הוא ניצח לאחר שגרף 65 אחוזים מקולות הבוחרים.
מושל אריזונה

סגנונו של אוסבורן כמושל אריזונה היה רציני. הדוגמה הטובה ביותר לכך התרחשה ממש בתחילת כהונתו. עם כניסתו לתפקיד, הוא אילץ את בכירי הממשל המדינתי להגיש מכתבי התפטרות חתומים, אך ללא תאריך. במקרה בו אותו בכיר כשל בתפקידו, רשם אוסבורן את התאריך על המכתב והכריז על התפטרותו של אותו בכיר.
במהלך תקופת כהונתו הרביעית סבל אוסבורן ממחלת לו גריג ובקושי היה מסוגל לתקשר עם צוותו. סידני פרסטון אוסבורן נפטר בעת כהונתו ב-25 במאי 1948. במקומו הושבע כמושל מזכיר המדינה של אריזונה, דן אדוארד גארבי. אוסבורן נטמן בבית הקברות גרינוווד שבפיניקס.
על אף סברות רבות, רחוב אוסבורן בפיניקס לא קרוי על שמו. הרחוב נקרא כך לראשונה ב-1900 על שמו של סבו של אוסבורן, ג'ון פרסטון אוסבורן, כאשר סידני פרטסון אוסבורן היה בן 16. ג'ון פרסטון אוסבורן ובנו, אביו של המושל אוסבורן, נרי אוסבורן, כיהנו שניהם כחברי בית המחוקקים של טריטוריית אריזונה.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 54.
הערות שוליים

↑  "Our Campaigns - Candidate - Sidney P. Osborn".
↑  "Our Campaigns - AZ Governor - D Primary Race - Sep 09, 1924".
↑  "Our Campaigns - AZ Governor - D Primary Race - Sep 13, 1938".
↑  "Our Campaigns - AZ US Senate - D Primary Race - Sep 11, 1934".
↑  "Our Campaigns - AZ Governor - D Primary Race - Sep 10, 1940".
↑  "Our Campaigns - AZ Governor - Nov 5, 1940".
↑  "Phoenix Street Names". Archived from the original on 27 November 2010.
| --- | --- |
בקרת זהויות :  GND: 119029642X  ISNI: 0000 0000 3316 2429  LCCN: n92089786  SNAC: w6zk6hmx  VIAF: 31195565   WorldCat (עם VIAF): 31195565